מבוא לתורת הבעש"ט: 1 יער; 2-3 רבי ותלמידים; 4 משלי תקיעות 7-5 הבעש"ט, השבתאים והפרנקיסטים; 8 התמודדות עם הרע ומשל המראה; 9 השתוות; **10 מחשבות זרות**

**מחשבות זרות**

**שבחי הבעש"ט, מונדשיין עמ' 194**: פעם אחת שמעתי מר' נחמן מהארדאנקע שאמר כשהייתי חסיד גדול הלכתי בכל יום למקווה קרה שבדור זה לא יוכל לסבול שום אדם מקוה כזו וכשבאתי לביתי ובביתי היה חם מאוד עד שכמעט בערו הכתלים ולא הרגשתי החמימות לערך שעה ואף על פי כן לא הייתי יכול לפטור מן מחשבות זרות עד שהוכרחתי לחכמת הבעש"ט.

**ר' חיים טירר מטשרנוביץ, מקור מים חיים - פרשת נח, פח:** ובס' דברי יחזקאל הביא וז"ל, שמעתי שהיה בימי בעש"ט הקדוש איש מפורסם ושאלו תלמידיו אם ליסע אליו לראות מה טובו, והרשה להם ליסע, ושאלו אותו איך ידעו אם הוא צדיק אמת, ואמר להם שיבקשו מאתו עצה על מחשבות זרות ואם יתן להם עצה ידעו שאין בו ממש, שעל דבר זה צריך אדם ללחום עד רגע אחרונה וזאת עבודת האדם בעולם הזה ללחום עם המחשבות זרות ולעשות הכל לשמו יתברך.

ההזמנה **בן פורת יוסף, פרשת תולדות עמ' נ**: דשמעתי בשם מורי זלה"ה... כי האדם מחוייב להאמין כי מלא כל הארץ כבודו ית' ולית אתר פנוי מיניה וכל המחשבות של האדם יש בו מציאותו ית' וכל מחשבה הוא קומה שלמה וכאשר יעלה במחשבתו של אדם בעת עסקו בתפילה איזה מחשבה רעה וזרה היא באה אל האדם לתקנה ולהעלותה. ואם אינו מאמין בזה, אין זה קבלת עול מלכות שמים שלמה כי מקצר ח"ו במציאותו ית'.

**ר' משה שוהם מדאלינא, בשם הבעש"ט, דברי משה, לך לך, ד"ה "אמנם", עמ' ו**: "ואני בעצמי שמעתי מפה קדשו ז"ל בזה הלשון, צריך להתחכם הרבה בעניין המחשבות הזרות אשר באים לאדם בעמדו בתפילה, כי המה כחותיו ממש אשר באים אליו לתקנם.

**תולדות יעקב יוסף פרשת ויקהל - אות ג**: ושמעתי בשם מורי מופת על זה מן המחשבות זרות שבאו לאדם באמצע תפילה מסוד השבירה ורפ"ח ניצוצין שצריך האדם לברר בכל יום, והם באין שיתקן אותם ולהעלותן, ואין מחשבה זרה של יום זה דומה למחשבה של מחר, והוא בחון למי שנותן לב על זה.

וכאשר שמעתי ממורי איך יתקן מחשבות זרות, אם הוא הרהורי נשים יכוין להעלותן ולדבקן בשרשן שהוא חסד בסוד ואיש אשר יקח אחותו חסד הוא (ויקרא כ, יז), ומחשבת ע"ז פגם בת"ת ישראל ודי בזה. א"כ אשר ראיתם את מצרים היום שהם המחשבות זרות של היום שהם המצירים לאדם, לא תוסיפו לראותם עוד עד עולם והב"ן:

ובזה יובן קחו מאתכם וגו', ע"ד שביארתי במ"א (פ' ויקרא סי' ב) דע מה למעלה ממ"ך (אבות פ"ב מ"א), ר"ל שיש לידע מה שצריך לתקן איזה מדה שפגם למעלה, הוא ממ"ך מן מחשבה זרה שלך. והנה קחו מאתכ"ם תרומה לה' בא' מג' קוים, מקו שמאל זהב והוא מחשבות זרות של ש"ד, ויראה לתקן ולהעלותן עד שרשן שהוא למעלה זהב. והרהורי נשים וכיוצא, יתחרד וירא להעלותן עד שרשן כסף, וכיוצא באינך ישמע חכם ויוסף לקח. וז"ס בזאת יבוא אהרן אל הקודש (ויקרא טז, ג) והב"ן.

**דגל מחנה אפרים, בהעלותך, ד"ה "ויסעו**": "ה' יודע מחשבות אדם כי המה הבל", ושמעתי מן הרב המנוח הוותיק מו"ה [מורנו הרב] מנחם מענדיל ז"ל מפרעמסלין: יודע – לשון שבירה, כמו "ויודע בהם את אנשי סוכות". והיינו **כשאדם מצייר במחשבתו השם הוי"ה ב"ה אזי הוא משבר כל המחשבות רעות וזרות**. והוא שאמר ה' היינו הוי"ה ב"ה יודע מחשבות אדם כי המה הבל – אותם המחשבות שהם הבל, על ידי שם הוי"ה הוא משבר אותם כמו שכתוב האר"י זלה"ה ודברי פי חכם חן.

ואני אומר לפי אשר קיבלתי, כי כל המחשבות הם קומות שלימות, והמה באים לאדם לפי שרוצים תיקונים **וכשאדם מתבונן בזה ויודע כי השי"ת ברוך הוא וברוך שמו הוא שורש לכל המחשבות, וממנו באים כל המחשבות ומחזירם לשורשם כידוע מאמרי אבא זקני זלה"ה ומתהפכים כל המחשבות לטובה ומעלה אותן לקדושה**.

**ר' יצחק אייזיק ספרין מקומרנא, היכל הברכה, ויקרא כג, א**: ושמעתי ממורי שכל מחשבה הוא קומה שלימה, וכל המדחה מחשבה זרה בלתי תיקון הוא **כהורג נפש**, כי בודאי יש שם הרבה ניצוצין; וכאשר יעלה במחשבתו של האדם בעת עסקו בתפילה איזה מחשבה רעה וברה הוא באה אל האדם לתקנה ולהעלותה. ואם אינו מאמין בזה אין זה קבלת מלכות שמים, כי מקצר חלילה במציאות השם... ואם האדם דוחה המחשבה אז **כאילו דוחה והורג קומה שלימה**. (שם לט, ב – מ, א).

המשמעות **כתונת פסים, פרשת בלק עמ' 298**: דשמעתי ממורי כי ר' נחוניא בן הקנה אחד שידע כל הכוונות היה מתפלל כתינוק בן יומו וביאר מורי כי בעניין התפילה ועבודת ה' יש ב' בחינות, אחת שמאל שהקב"ה דוחה אותו ב' ימינו ית' מקרב... והחכם עיניו בראשו להבין להשכיל אם הזמן גרם, שיוכל לכוין... ואם רואה הוא בסוד הקטנות ואינו יכול לכוין שמתגברין עליו מחשבות זרות, אזי יתפלל כתינוק בן יומו מתוך כתב. כאשר העיד מורי על עצמו, שהיה בארץ אחרת זמן מה בבחינה זו שנסתלק ממנו הנ"ל והיה מידבק באותיות.

**המגיד ממזריטש, מגיד דבריו ליעקב, פי' נ"ה מהדורת רבקה ש"ץ עמ' 81:** כי כל הדיבורים נקראים היכלות שהשכל שורה בהן. והאדם המתפלל הוא הולך מאות לאות ומתיבה לתיבה. וכשהוא אינו כדאי מגרשין אותו, דהיינו שזורקין לו מחשבה זרה וממילא הוא בחוץ.

**בן פורת יוסף, פרשת תולדות עמ' נ**: ופעם א' שאל השואל למורי זלה"ה אם אמר כמה תיבות בקריאת שמע ובתפילה בלא כוונה אם רשאי לחזור פעם שנית ולאמרם בכוונה? ואמר בזה הלשון: הלא ידוע ומפורסם שאין לך שום דבר שלא יהא בו מציאות השם אפי' מחשבה חיצונית שם יש גם כן ניצוצות קדושות כנודע ואם כן אם אמר כמה תיבות של תפילה בלא כוונה רק במחשבה חיצונית באתה המחשבה להוציא ממנה ניצוצות. ואם יחזור ויאמר פעם ב' אז הוא יורה שבפעם א' לא היה שם שום מציאות השם והוא מקצר במציאות הש"י ועל כן לא יאמר פעם ב' רק יהרהר במחשבה ובכוונה התיבות שאמר בלא כוונה. כל זה שמעתי בשם מורי זלה"ה ודפח"ח